cyanic-selkie/wikianc huggingface dataset:
Տիգրան Ժամկոչյան
Կենսագրություն
Օպերային դերերգերով հանդես է եկել Ֆրանսիայում, Բելգիայում, Գերմանիայում, Լիբանանում, ԱՄՆ-ում, մենահամերգներով՝ Եգիպտոսում, նաև Ստամբուլում, Վենետիկում, Միլանում, Լոզանում, Ամստերդամում, Ստոկհոլմում, Նյու Յորքում, Մոսկվայում (երկացանկում՝ նաև հայկական երգեր) և այլուր։
1969 թվականին Ժամկոչյանի կատարմամբ Ստամբուլի ռադիոյով առաջին անգամ հնչել է հայերեն երգ (Ա. Խաչատրյանի «Կենաց երգ»-ը)։ Վաշինգտոնում հիմնադրել է «Տիգրան Ժամկոչյան» երգչախումբը (1971-1981), «Ամերիկահայ բարեկամության հիմնարկը» (1973)։
Երևանում վարել է վարպետության դասեր (1981-1982)։ ՀՀ ռադիոյի ոսկե ֆոնդում ունի ձայնագրություններ (40 երգ՝ Հայաստանի սիմֆոնիկ նվագախմբի հետ)։ Դասավանդել է Ինդիանայի «Բոլ Սթեյթ» (1970-1971) և Մերիլենդի (1971-1972) համալսարաններում։
Մասնակցել է Երիտասարդ երգիչների միջազգային մրցույթին (1966, 1968, Միլան)։
Կատեգորիա:Հայ օպերային երգիչներ Կատեգորիա:Բարիտոններ
(3886) Շչերբակովա
(3886) Շչերբակովա (Shcherbakovia), աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 3-ին Նիկոլայ Չեռնիխի կողմից Նաուչնիում ։
Միջին հեռավորությունը Արեգակից կազմում է 2,774247 ա. մ., առավելագույնը մոտենում է 2,4916 ա. մ. հեռավորության վրա և հեռանում 3,0569 ա. մ. ։ Արեգակի շուրջ մեկ ամբողջական պտույտ է կատարում 1687,78 երկրային օրվա ընթացքում, իր ուղեծրով շարժվելով միջինում 0,213298 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,06° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Արայիկ Համբարձումով
Արայիկ Կարենի Համբարձումով, ռուս բռնցքամարտիկ, կիսաթեթև քաշային կարգի ներկայացուցիչ, «Ռուսաստանի միջազգային կարգի սպորտի վարպետ»։ 2000 թվականի երկրորդ կեսին հանդես է եկել Ռուսաստանի բռնցքամարտի հավաքականում, Եվրոպայի առաջնության արծաթե մեդալակիր, Ռուսաստանի չեմպիոն, համառուսաստանյան և միջազգային նշանակության մրցաշարերի հաղթող և մրցանակակիր։ Մրցումներում ներկայացնում էր Ստավրոպոլի երկրամասը և «Դինամո» մարզական ընկերությունը։
Կենսագրություն
Արայիկ Համբարձումովը ծնվել է 1986 թվականի օգոստոսի 22-ին Ուզբեկստանի Տաշքենդ քաղաքում, հետագայում մշտական բնակության է տեղափոխվել Ստավրոպոլի երկրամասի Պյատիգորսկ քաղաք ։ Ավարտել է Հյուսիսկովկասյան պետական տեխնիկական համալսարանը (այժմ՝ Հյուսիսկովկասյան դաշնային համալսարան)։
Ակտիվորեն բռնցքամարտով զբաղվել սկսել է տասնչորս տարեկանում մարզիչ Վ. Ֆ. Ակատովի ղեկավարությամբ, ավելի ուշ եղել է Ռուսաստանի վաստակավոր մարզիչներ Վալերի Վասիլևիչ Էնտալցևի և Էդուարդ Աբրամովիչ Ջագրաևի սանը։ Մրցումներում ներկայացնում էր Պյատիգորսկ քաղաքի «Դինամո» մարզական ընկերությունը։
Հայտնի է դարձել 2006 թվականին, առաջին անգամ մասնակցելով Ալմաթիում կայացած ուսանողների աշխարհի առաջնությունում՝ նվաճելով արծաթե մեդալ։
Իր մարզական կարիերայում ամենամեծ հաջողությանը Համբարձումովը հասավ 2008 թվականի մրցաշրջանում, երբ Կալինինգրադում Ռուսաստանի առաջնությունում կիսաթեթև քաշային կարգում հաղթանակ տարավ։ Հաջող ելույթների շարքի շնորհիվ ընդգրկվել է Ռուսաստանի ազգային հավաքականի հիմնական կազմում և Լիվերպուլի Եվրոպայի առաջնությունում երկրի պատիվը պաշտպանելու իրավունք է ստացել՝ կարողացել է հասնել եզրափակիչ և նվաճել արծաթե արժանապատվության պարգևը (վճռորոշ գոտեմարտում 1:7 հաշվով պարտվել է տիտղոսակիր ուկրաինացի բռնցքամարտիկ Վասիլի Լոմաչենկոյին)։ Այդ նվաճման համար արժանացել է «Ռուսաստանի միջազգային կարգի սպորտի վարպետ» պատվավոր կոչմանը ։
Ակտիվ բռնցքամարտով էր զբաղվում ընդհուպ մինչև 2014 թվականը, պարբերաբար մասնակցում էր Ռուսաստանի ազգային առաջնությունների ստուգարքին, սակայն մեդալակիրների թվում այլևս ոչ մի անգամ հայտնվել չկարողացավ։
Արտաքին հղումներ
Կատեգորիա:Ռուսահայեր Կատեգորիա:Ռուս բռնցքամարտիկներ Կատեգորիա:Բռնցքամարտիկներ այբբենական կարգով
Պեսկի (գյուղ, Վալկիի շրջան)
2001 թվականի տվյալներով Պեսկի գյուղում բնակվում էր 83 մարդ։ Բնակավայրը զբաղեցնում է 3,89 կմ² տարածք։ Բնակչության խտությունը կազմում էր 21,34 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Վալկիի շրջանի բնակավայրեր Կատեգորիա:Ուկրաինայի գյուղեր Կատեգորիա:1700 թվականին հիմնադրված բնակավայրեր
Դևյատովո (գյուղ, Սարապուլսկի շրջան)
Դևյատովո (Девятово), գյուղ Ռուսաստանի Ուդմուրթական հանրապետության Սարապուլսկի շրջանի կազմում։
Բնակչությունը 2008 թվականին գրանցված տվյալներով կազմում էր 513 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Սարապուլսկի շրջանի բնակավայրեր
Շերտ (երկրաբանություն)
Շերտ, նստվածքային և հրաբխանստվածքային ապարի մարմին, որն ունի քիչ թե շատ միատարր կազմություն, սահմանափակված է մոտավորապես զուգահեռ երկու հարթությունով։ Շերտի հաստությունն անհամեմատ փոքր է նրա երկարությունից։ Մահմանափակող հարթությունները կոչվում են՝ վերինը՝ շերտի առաստաղ, ստորինը՝ շերտի հատակ։ Նստվածքային և հրաբխանստվածքային ապարների յուրաքանչյուր հաստվածք կազմված է միմյանց վրա դարսված տարբեր կազմության շերտերի (ավազաքարեր, կրաքարեր, մերգելներ և այլն) հերթագայությունից։ Մեկ շերտի հաստությունը տատանվում է մ-ի մասերից մինչև մի քանի մ և ավելի սահմաններում; Յուրաքանչյուր վերին շերտ ստորադիրի նկատմամբ ավելի երիտասարդ է (նորմալ տեղադրման դեպքում)։ Շերտի կազմությունն ու կառուցվածքը արտացոլում է նրա կուտակման տեկտոնական և ֆիզիկաաշխարհագրական պայմանները։
Կատեգորիա:Երկրաբանություն
Ժյուլիեն Գրակ
Ժյուլիեն Գրակ (Julien Gracq, նույն ինքը՝ Լուի Պուարե, Louis Poirier, ), ֆրանսիացի գրող։
Կենսագրություն
Ավարտել է Փարիզի Հենրիխ ΙV-ի հեղինակավոր լիցեյը։ Այնուհետև ուսումնասիրել է աշխարհագրություն և քաղաքական գիտություններ, հրատարակել աշխատություններ երկու մասնագիտությունների գծով։ Նա 1935-1936 թվականներին Նանտում պատմություն է դասավանդել։ 1935 թվականին ընդունվել է կոմունիստական կուսակցության շարքերը, սկսել է  ռուսերեն սովորել Փարիզի արևելյան լեզուների դպրոցում (կուսակցությունը լքել է Գերմանիայի և Սովետական Միության միջև կնքված Խորհրդա-գերմանական պայմանագրից հետո ): Նրա առաջին ստեղծագործությունը «Արգոլ դղյակը» վեպն էր (1939 թվական, կեղծանունով, որը դարձավ նրա մշտական գրական անունը), որի մասին հիացական նամակ է ուղարկել  Անդրե Բրետոնը։ 1939 թվականին զորակոչվել է և մասնակցել  Դյունկերկի մոտ տեղի ունեցող մարտերին, 1940 թվականին գերի է ընկել, տեղափոխվել Սիլեզիայի ճամբար։ 1941 թվականին զորացրվել է և վերադարձել տուն, դասավանդել Անժեի և Ամյենի լիցեյներում, 1947-1970-ական թվականներին եղել է պատմության և աշխարհագրության պրոֆեսոր  Փարիզի Կլոդ Բեռնարի անվան լիցեյում։ Շատ  է ճանապարհորդել։
Ապրել է հայրենի քաղաքում՝ Լուարի ափին։ 1992 թվականից հետո նոր գրքեր չի հրատարակել, թեև շարունակել է գրել։
Ստեղծագործություն
Մի քանի վեպերի («Մռայլ գեղեցիկ տղամարդը», 1945 թվական, «Սիրտի ափը», 1951 թվական) և վիպակների (հավաքված «Թերակղզի» գրքում, 1970 թվական)  հեղինակ է՝ մոտ  սյուրռեալիզմի պոետիկային. Գրակը այն քչերից էր, որի երկարամյա ընկերությունը Բերտոնի հետ անխախտելի էր։ Վերջին հեղինակներից էր, որ իրեն համարել է սյուրռեալիզմի ժառանգորդը։ Նա թարգմանել է Քլայսթի «Պենտեսիլեա» դրաման (1954 թվական)։ 1960-ական թվականների սկզբներին նա նախընտրել է հատվածային արձակը՝  նոթագրքերի և ճամփորդական գրառումների տեսքով։
Արտաքին հղումներ
Կատեգորիա:Ֆրանսիացի գրողներ Կատեգորիա:Ֆրանսիացի վիպասաններ Կատեգորիա:Գոնկուրյան մրցանակի դափնեկիրներ Կատեգորիա:Ֆրանսիացի դրամատուրգներ Կատեգորիա:Սյուրռեալիստներ Կատեգորիա:Գրական կեղծանուններով հայտնի հեղինակներ Կատեգորիա:Ֆրանսալեզու գրողներ Կատեգորիա:Ֆրանսիացի բանաստեղծներ Կատեգորիա:20-րդ դարի գրողներ Կատեգորիա:Բնօրինակում անաղբյուր հոդվածներ Կատեգորիա:20-րդ դարի ֆրանսիացի վիպասաններ
Վիեննայի համալսարանի աստղադիտարան
Վիեննայի համալսարանի աստղադիտարան (Universitäts-Sternwarte Wien, աստղադիտարանի կոդերը «045» և «545»), աստղադիտարան Ավստրիայի մայրաքաղաք Վիեննայում։ Ի սկզբանե կառուցվել է 1753 - 1754 թթ. Վիեննայի համալսարանի շենքերից մեկի վերևում։ Աստղադիտարանի համար նոր մասնաշենք է կառուցվել 1874- 1879 թթ. և հանդիսավոր բացվել է Ֆրանց Իոսիֆ I կայսեր կողմից 1883 թ.։
Հիմնական շենքում տեղակայված է 68-սանտիմետրանոց ռեֆրակտոր-աստղադիտակ 10,5 մետր կիզակետային հեռավորությունով։ Այն ժամանակ դա հանդիսանում էր աշխարհում ամենամեծը։
Արտաքին հղումներ
Կատեգորիա:Աստղադիտարաններ Ավստրիայում
Ստուգնա (գետ)
Ստուգնա (Стугна), գետ Ուկրաինայում։
Աշխարհագրություն
Ստուգնա գետը թափվում է Դնեպր (գետ)։
Հիդրոգրաֆիա
Ստուգնա գետի երկարությունը կազմում է 68 կմ, ավազանի մակերեսը՝ 785 կմ2 է։
Արտաքին հղումներ
Ստուգնա գետի մասին Ռուսերեն լեզվի ստուգաբանական բառարանում
Կատեգորիա:Ուկրաինայի գետեր
Ինգեբորգա Էրիկսդաթթեր
Ինգեբորգա Էրիկսդաթթեր (Ingeborg Ingebjørg Eriksdatter, ), դանիացի արքայադուստր Էստրիդսենների տոհմից, հետագայում՝ Նորվեգիայի թագուհի։
Ինգեբորգան ծնվել է թագավորական ընտանիքում։ Նրա հայրը եղել է դանիական միապետ Էրիկ IV-ը, մայրը՝ Էրիկի կին Յուտան (մոտավորապես 1223-1267 թթ.): Երբ Ինգեբորգան վեց տարեկան էր, նրա հայրը սպանվում է։ Մայրը, ով հայտնի գերմանական տոհմից էր, այդ իրադարձությունից հետո վերադառնում է հայրենիք՝ Սաքսոնիա։ Գերմանիայում Ինգեբորգան իր երեք քույրերի հետ միասին ստանում է կրթություն։ Բացի այդ, նա նաև այցելում էր իր քեռու՝ Դանիայի թագավոր Քրիստոֆերի պալատ և երբեմն բնակվում էր վանքում։ Բոլոր չորս քույրերը հորական կողմից պետք է զգալի ժառանգություն ստանային։ Բացի այդ, նրանց թագավորական ծագումը հարևան Շվեդիայում ու Նորվեգիայում առաջացրել էր որոշակի պլաններ՝ առաջին հերթին պայմանավորված քաղաքական նախադրյալներով։
1260 թվականին շվեդական Բիրգերսոն թագավորը ամուսնանում է Ինգեբորգայի քրոջ՝ Սոֆիայի հետ։ Այդ ժամանակ նորվեգական գահաժառանգ Մագնուսի մոտ Ինգեբորգա Էրիկսդաթթերի հետ ամուսնական նախագիծ է ի հայտ գալիս։ Ի սկզբանե նորվեգական պատվիրակությունը իր խնամախոսների միջոցով դիմում է Ինգեբորգայի պապիկին՝ Սաքսեն Վիթբերգի դուքս Ալբրեխտ I-ին, սակայն վերջինը պատվիրակությանն ուղարկում է իր դանիական ազգականների մոտ։ 1261 թվականին Յուտլանդիայի Հորտնես քաղաք է ժամանում նորվեգական նոր դիվանագիտական առաքելություն Օսլոյի արքեպիսկոպոս Հոկոնի գլխավորթւոյամբ։ Այդ ժամանակ Հորտնեսի վանքում էր գտնվում Ինգեբորգան։ Արքեպիսկոպոս Հոկոնը նրան համոզում է ուղևորվել Նորվեգիա՝ չսպասելով դանիական թագավորի թույլտվությանը։
1261 թվականի հուլիսի 28-ին Ինգեբորգան ժամանում է Տյոնսբերգ, և արդեն նույն թվականի սեպտեմբերի 14-ին Բերգենում մեծ տոնակատարությամբ նշվում են նրա և Մագնուսի ամուսնական արարողությունը։ Միջոցառումն իրականացվում էր երեք ընդարձակ սրահներում, որտեղ ներկա էին գտնվում շուրջ 1600 հյուրեր։ Երեք օր անց երիտասարդ զույգը Բերգենի տաճարում արքեպիսկոպոս Էյնար Հունարսոնի կողմից թագադրվում են։
Ինգեբորգայի և Մագնուսի ամուսնությունից ծնվում են չորս երեխաներ, որոնցից միայն երկուսը՝ ապագա թագավորներ Էրիկը և Հոկոնը ապրեցին մինչև չափահաս տարիք։ Մագնուս թագավորը բազմիցս փորձել է ստանալ իր կնոջը պատկանող դանիական կալվածքները, սակայն ապարդյուն, քանի որ քույրերի քեռու որդին՝ դանիական թագավոր Էրիկ V-ը, հրաժարվել է վճարել նրա հորական ժառանգությունը։ 1284 թվականին Ինգեբորգան և Սոֆիա Շվեդացին հաղթեցին Նյուբորգում անցկացված դատական գործընթացը, սակայն Դանիան հրաժարվեց կատարել դատարանի վճիռը։
Ամուսնու մահից հետո Ինգեբորգան թագավորական խորհրդի հետ միասին կառավարեց երկիրը հետագա յոթ տարիներին՝ մինչև նրա թագուհու մահը։ 1287 թվականին Ինգեբորգան մահանում է։ Նրա մահվան պատճառը այդպես էլ մնաց չբացահայտված։ Ինգեբորգայի դանիական ժառանգները կարողացան վերցնել միայն նրա որդուն՝ Նորվեգիայի թագավոր Էրիկին։
Ինգեբորգա Էրիկսդաթթերը հանդիսանում է առաջին կինը, ով թագադրվել է Նորվեգիայում, ինչպես նաև առաջին թագուհին, ով ստացել է սեփական տարածք Օսթֆոլում։
Վոլյա-Լյուբիտովսկայա
2001 թվականի տվյալներով Վոլյա-Լյուբիտովսկայա գյուղում բնակվում էր 397 մարդ։
Արտաքին հղումներ
Կատեգորիա:Ուկրաինայի Վոլինի մարզի Կովելի շրջանի բնակավայրեր Կատեգորիա:Ուկրաինայի գյուղեր Կատեգորիա:1570 թվականին հիմնադրված բնակավայրեր
Ռեդ Ռիվեր շրջան (Տեխաս)
Ռեդ Ռիվեր շրջան (Red River County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.719 կմ² է, բնակչությունը՝ 14.314 մարդ (2000 թ. տվյալներով)։ Շրջկենտրոնն է Քլարկսվիլ բնակավայրը։ Կազմավորվել է 1836 թ.։
Կատեգորիա:Տեխասի շրջաններ
Ժողովածու (605)
Ժողովածու (605), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 605 թվի տակ։ Ձեռագիրը գրվել է 1671 թվականից առաջ Կիրակոս աբեղա գրիչի կողմից։ Գրված է թղթի վրա, որը ունի 15.5x10.8 չափս։ Ձեռագիրը կազմված է 279 թերթից։ Գրված է միասյուն, նոտրգրով։ Պահպանակը գրված է մագաղաթի վրա՝ լատիներենով։ Կազմը` կաշեպատ տախտակ դրոշմազարդ, աստառը՝ մոխրագույն թավիշ]։ Հիշատակարաններ գրիչի՝ 90ա, 100ա, 133ր, 1գ (1671-1688 թթ․), հետագայի՝ 222բ (1691 թ․) :
Ծանոթագրություններ
Կատեգորիա:Մատենադարանի ձեռագրեր
Գունդաուրի (Քեդայի շրջան)
Գունդաուրի (გუნდაური), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում ։
Դիրք
Գտնվում է ծովի մակարդակից 560 մետր բարձրության վրա։ Շրջկենտրոն Քեդայից 11 կմ հեռավորության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 218 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Քեդայի շրջան Կատեգորիա:Աջարիայի բնակավայրեր
Միխինա Ռասսոխա
Միխինա Ռասսոխա (Михина Рассоха), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պուտա գետի ձախ ափից 47 կմ հեռավորության վրա։ Գետի երկարությունը կազմում է 14 կմ։
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ավան (Վանի Շատախի գավառ)
Ավան, գյուղ Արևմտյան Հայաստանում, Վանի վիլայեթի Շատախի գավառակում ։
Ծանոթագրություններ
Կատեգորիա:Արևմտյան Հայաստանի գյուղեր
Ռենտա (այլ կիրառումներ)
Ռենտա (rente, Rente; առաջացել է բառից և նշանակում է վերադարձնել, տալ)։
Այլ
Կատեգորիա:Քաղաքական տնտեսագիտություն Կատեգորիա:Տնտեսական ռեսուրսներ Կատեգորիա:Վարձավճար Կատեգորիա:Միկրոէկոնոմիկա Կատեգորիա:Տնտեսագիտական տերմիններ Կատեգորիա:Մակրոտնտեսագիտություն Կատեգորիա:Գնագոյացում Կատեգորիա:Բիզնես տնտեսագիտություն
Յասնայա Պոլյանա (գյուղ, Վյազեմսկի շրջան)
Յասնայա Պոլյանա (Ясная Поляна), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 26 մարդ։
Գտնվում է շրջանի արևելյան մասում՝ Վյազմայից 2,5 կմ հյուսիս, P134 «Հին Սմոլենսկայա ճանապարհ» մայրուղուց 0,5 կմ դեպի արևմուտք՝ Սմոլենսկ - Դորոգոբուժ - Վյազմա - Զուբցով, Վյազմա գետի ափին։
Գյուղից 1 կմ դեպի արևելք գտնվում է Մոսկվա-Մինսկ գծի Կոկորևո երկաթուղային կայարանը։
Հայրենական մեծ պատերազմի ժամանակ գյուղը 1941 թվականի հոկտեմբերին գրավվել է նացիստական զորքերի կողմից և ազատագրվել 1943 թվականի մարտին ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
Նիկոլայ Տոմսկի
Նիկոլայ Վասիլևիչ Տոմսկի (Никола́й Васи́льевич То́мский, ), խորհրդային քանդակագործ։ ԽՍՀՄ ժողովրդական նկարիչ (1960)։ ԽՍՀՄ Գեղարվեստի ակադեմիայի իսկական անդամ (1949, պրեզիդենտ՝ 1968 թվականից)։ Սոցիալիստական աշխատանքի հերոս (1970)։ ԽՄԿԿ անդամ 1950 թվականից։
Կենսագրություն
Սովորել է Լենինգրադի Գեղարվեստա–արդյունաբերական տեխնիկումում (1923-1927)։ Տոմսկու վաղ շրջանի ստեղծագործության մեջ կարևոր տեղ է գրավել Մ․ Մ․ Կիրովի կերպարի վրա աշխատանքը։ 1930-ական թվականներին նրա լավագույն գործերում սոցիալիստ, ռեալիզմի սկզբունքների կիրառումը եղել է օրգանական։ Համադրելով անհատականը և տիպականը, բնորոշ ժեստը և ավարտուն, մանրազնին մոդելավորված ձևերը՝ Տոմսկին ստեղծել է հերոսական պաթոսով տոգորված կերպարներ (Ս․ Մ․ Կիրովի հուշարձանը Լենինգրադում, բրոնզ, գրանիտ, ԽՍՀՍ մրցանակ, 1921, «Ա․ Րուսիգին արձանը, գիպս, 1937, Վ․ Ի․ Լենինի հուշարձանը Վորոնեժում, բրոնզ, գրանիտ, բացվել է 1940 թվականին)։ Տոմսկու ստեղծագործության վերոհիշյալ գծերը դրսևորվել են նաև Հայրենական մեծ պատերազմի հերոսներին նվիրված դիմաքանդակներում («Ի. Դ․ Չեռնյախովսկի», մարմար, 1947, ԽՍՀՄ պետական մրցանակ, 1948, «Մ. Դ․ Գարեև», բազալտ, 1947, «Պ․ Ա․ Պոկրիշև» և Ա․ Ս. Սմիռնով», երկուսն էլ՝ մարմար, 1948, բոլորը՝ Տրետյակովյան պատկերասրահում, Մոսկվա, «Ի․ Ն․ Կոժեդուբ, բրոնզ, 1948, Դուս, թանգարան, Լենինգրադ, բոլորը՝ ԽՍՀՄ պետ․ մրցանակ, 1949) և հուշարձաններում (Ի․ Ռ․ Ապանսաենկո, բրոնզ, 1944-1949, Բելգորոդում և այլն)։ Ապանասենկոյի հուշարձանի, պատմահեղափոխական թեմայով ռելիեֆների (գիպս, համահեղինակների հետ, 1949), Ս․ Մ․ Կիրովի դիմաքանդակի (մարմար, 1949, Տրետյակովյան պատկերասրահ) համար Տ․ 1950-ին արժանացել է ՍՍՀՄ պետ․ մրցանակի։ 1951-ին կերտել է Ն․ Վ․ Գոգոլի դիմաքանդակը (մարմար, Տրետյակովյան պատկերասրահ, ԽՍՀՄ պետակաան մրցանակ, 1952), իսկ 1952 թվականին՝ գրողի հուշարձանը Մոսկվայում (բրոնզ, գրանիտ)։ Տոմսկին երկար տարիներ աշխատել է Վ․ Ի․ Լենինի կերպարի վրա (հուշարձաններ Օրյոլում (1949-1961), Վիլնյուսում (1952), Վոլոգդայում (1958, բոլորը բրոնզ, գրանիտ) և այլ քաղաքներում։ 1950-ական թվականներին 2-րդ կեսից մոնումենտալ կոմպոզիցիաներում Տոմսկին դիմել է առավել ակտիվ և արտահայտիչ ձևերի որոնումների (Վ․ Ի․ Լենինի հուշարձանը Բեռլինում, գրանիտ, 1970, լենինյան մրցանակ, 1972), ընդգծել բնորդի անհատական բնութագիրը (Դ․ Ռիվերայի դիմաքանդակը, բրոնզ, 1956-1957, Տրետյակովյան պատկերասրահ)։ Դասավանդել է Մոսկվայի Վ․ Ի․ Սուրիկովի անվան գեղարվեստական ինստիտուտում (1948 թվականից, պրոֆեսոր՝ 1949 թվականից, ռեկտոր՝ 1964-1970 թվականներին)։ Մոսկվայի նկարիչների միության նախագահ (1951-1956)։
Ծանոթագրություններ
Կատեգորիա:Խորհրդային քանդակագործներ Կատեգորիա:ԽՍՀՄ ժողովրդական նկարիչներ Կատեգորիա:Ստալինյան մրցանակի դափնեկիրներ Կատեգորիա:ԽՍՀՄ Պետական մրցանակի դափնեկիրներ Կատեգորիա:ԽՍՀՄ նկարիչների միության անդամներ Կատեգորիա:Անձինք նամականիշերի վրա Կատեգորիա:Նովոդևիչյան գերեզմանատանը թաղվածներ Կատեգորիա:20-րդ դարի քանդակագործներ Կատեգորիա:ՌԽՖՍՀ արվեստի վաստակավոր գործիչներ Կատեգորիա:Խորհրդային նկարիչներ
Ժողովածու (3522)
Ժողովածու (3522), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3522 թվի տակ։ Ձեռագիրը գրվել է 1634 թվականին Ավետիք գրիչի կողմից Լվովում (Լօվ)։ Գրված է թղթի վրա, չաթսը՝ 19X15: Ձեռագիրը կազմված է 353 թերթից։ Գրված է միասյուն, երկսյուն նոտրգրով:Կազմը` կաշեպատ տախտակ դրոշմազարդ։ Հիշատակարաններ՝ 223ա, կնիք՝ 331բ (Պետրոս վարդապետ) ։
Ծանոթագրություններ
Կատեգորիա:Մատենադարանի ձեռագրեր
Պռոշյաններ
Պռոշյաններ կամ Պռոշանք, հայկական իշխանական տոհմ, ովքեր 13-14-րդ դարերում իշխել են Մեծ Հայքի Սյունաց աշխարհի Վայոց Ձոր գավառում։
Պատմություն
Հայկական լեռնաշխարհի արևելյան մասում Վրաստանը դարձել էր հզոր տերություն։ 1008 թվականին, թուրք-սելջուկների ներխուժումից հետո, Վրաստանը ձեռք բերեց ինքնավարություն, իսկ հաջորդ հարյուրամյակի ընթացքում գերիշխող դեր ուներ Հարավային Կովկասում։ Վրաստանից վասալական կախման մեջ էին գտվում մի շարք հայկական իշխանական տոհմեր՝ Դոփյաններ, Վաչուտյաններ, Պռոշյաններ, Հասան-Ջալալյաններ ։
Վայոց Ձորը, դեռևս 10-րդ դարի սկզբում, գտնվելով հայկական կենտրոնական թագավորության սահմաններում, պատկանում էր Սյունյաց իշխանությանը, այնուհետև Սունիքի հայկական թագավորությանը։ Բայց կարճ ժամանակ հետո, Գագիկ Ա-ի օրոք (990-1020 թվականներ), միացվեց Անիի թագավորությանը։ 11-րդ դարում Վայոց Ձորը մասամբ գրավեցին Դվինի Շադադյանները, հետո՝ թուրք-սելջուկները։ Սյունիքում՝ հայկական վերջին թագավորության անկումից հետո(1170 թվական),Վայոց Ձորն ընկավ մահմեդական էմիրների իշխանութան տակ։ 12-րդ դարի սկզբին հայ-վրացական միացյալ ուժերը թուրք-սելջուկներից ազատագրեցին իրենց նախկին տարածքները։ Նրանց օգնող հայ   իշխանները, հաղթանակից հետո նվեր ստացան ազատագրված հողերը։ Սյունիքի լեռնաշխարհը գրեթե ամբողջությամբ տրվեց Օրբելյանների իշխանական տոհմին։ Իսկ Սյունիքի իշխանության տարածքի առյուծի բաժինը հասավ Վասակ Հաբաբյանին, Պռոշյանների իշխանական տոհմի հիմնադիրներից մեկին։
Մոնղոլական արշավանք
1236 թվականին, մոնղոլական 30000-անոց բանակը 2-րդ անգամ շարժվեց դեպի Հայաստան։ (Առաջին անգամ մոնղոլները Հայաաստան էին մտել 1220 թվականին:) Միացյալ հայ-վրացական ուժերը մի քանի փոքր հաղթանակներ տարան մոնղոլների դեմ, և որպեսզի խուսափեին հետագա արյունահեղություններից, հայերը ընդունեցին խանի իշխանությունը։ Հայաստնի տարածքում հաստատվեց մոնղոլական տիրապետություն։
Պռոշ իշխան
Վասակ Խաղբակյանի որդին՝ մեծ իշխան Պռոշը, մասնակցեց դեպի Բաղդադ մոնղոլական արշավանքին:Դրանից հետո, 1258 թվականի փետրվարի 1-ին, մոնղոլ զորավար Բաչու խանի հետ գնաց Բաղդադի վերջին խալիֆ Մուստաֆայի մոտ, պահանջելով նրանից՝ հանձնվելու առանց կռվի։ Հետագա երկու տարին Պռոշ իշխանը մասնակցում էր Տիգրանակերտ բերդաքաղաքի պաշարմանը։ Այն նույնպես ավարտվեց Պռոշի հաղթանակով։ Մատուցած մարտական ծառայությունների համար մոնղոլները Պռոշ իշխանին նվիրեցին հողեր, ստրուկներ և փող։ Բացի դրանից նա մասնակի ազատվեց հարկեր վճարելուց։
Մշակույթ
Պռոշյանները Վայոց Ձորում կառուցել են մի շարք վանքեր և ամրոցներ։ Եվ որ ամենակարևորն է, նրանք բացել են միջնադարյան Հայաստանի ամենակարևոր կրթական կենտրոններից մեկը՝ Գլաձորի համալսարանը Նորավանքում։ Պռոշյանների կառուցած վանքերից է, նաև, Սպիտակավորը։ Այն կառուցվել է ճարտարապետ Մոմիկի նախագծով։ Վանքի կառուցումը հովանավորել է Պռոշի որդի իշխան Էաչեն։ Նա ամուսնացել է Էլիկում Օրբելյանի դուստր Մամախաթունի հետ։ Այս ամուսնությամբ միավորվել են Սյունիքի երկու խոշոր իշխանական տոհմեր՝ Օրբելյաններն ու Պռոշյանները։ Վանքի կառուցումն ավարտվել է Էաչեի մահից հետո,նրա որդի Ամիր Հասան II-ի կողմից 1321 թվականին։ 1330 թվականին կառուցվեց նաև վանքի զանգակատունը։ Տաճարի ներսում պահպանված է մի բարձրաքանդակ. երկու հոգի պահում են տաճարի փոքր կրկնօրինակը (макет): Ենթադրվում է, որ այդ երկու հոգին հայր և որդի Պռոշյաններն են։
Արտաքին հղումներ
Կատեգորիա:Պռոշյաններ Կատեգորիա:Հայ ազնվական տոհմեր
Նեդրիգայլով
Նեդրիգայլով (Недригайлів), քաղաքատիպ ավան Ուկրաինայի Սումիի մարզի Նեդրիգայլովի շրջանում։ Բնակավայրը նախկինում նաև անվանվել է Զախարովկա։
2001 թվականի տվյալներով Նեդրիգայլով քաղաքատիպ ավանում բնակվում էր 6 186 մարդ։
Արտաքին հղումներ
Կատեգորիա:Ուկրաինայի Սումիի մարզի Նեդրիգայլովի շրջանի բնակավայրեր Կատեգորիա:Ուկրաինայի քաղաքատիպ ավաններ
Գոգոլևսկի գյուղական խորհուրդ (Վելիկոբագաչանսկի շրջան)
Գոգոլևսկի գյուղական խորհուրդ  (Гоголівська селищна рада), Ուկրաինայի Պոլտավայի մարզի Վելիկոբագաչևսկի շրջանում ։
2001 թվականի տվյալներով Գոգոլևսկի գյուղական խորհրդում բնակվում էր 2686 մարդ։ Բնակավայրը զբաղեցնում է 11.55 կմ² տարածք։ Բնակչության խտությունը կազմում էր 232.55 մարդ/կմ²։ Խորհրդում կա 1 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1957 թվականին հիմնադրված բնակավայրեր
TCP/IP
Համացանցային հաղորդակարգերի հավաքածու, առավել հայտնի որպես TCP/IP համակարգչային ցանցի մոդել և հաղորդակարգերի («պրոտոկոլների») հավաքածու, որն օգտագործվում է համացանցում և համակարգչային այլ ցանցերում։ Փոխանցման կառավարման հաղորդակարգը (TCP) և ինտերնետային հաղորդակարգը (IP) եղել են առաջին ցանցային հաղորդակարգերը, որ ներկայացվել են որպես ստանդարտ և վերջինների հիմնարար դերի պատճառով հաճախ ողջ հավաքածուն անվանում են TCP/IP։
Հաճախ անվանվելով «ինտերնետային մոդել», այն սկզբնապես հայտնի է եղել որպես DoD մոդել, քանի որ ցանցային մոդելի զարգացումը սկսվել է ԱՄՆ-ի պաշտպանության դեպարտամենտի DARPA գործակալության կողմից։
TCP/IP հաղորդակարգերը տրամադրում են սկզբնակետից վերջնակետ միացում, որը բնութագրում է, թե ինչպես վերջնակետում պետք է տվյալները հասցեագրվեն, փաթեթավորվեն, փոխանցվեն, ուղղորդվեն և ստացվեն ։ Շերտերը՝ բարձրից ցածր, հետևյալն են. կապակցման շերտ (մեկ ցանցային սեգմենտի համար նախատեսված հաղորդակցության տեխնոլոգիա), ինտերնետային շերտ (կապակցում է իրարից անկախ ցանցերը՝ այդպիսով ստեղծելով համատեղ աշխատանք), տրասպորտային շերտ (ստեղծում է համակարգչից համակարգիչ հաղորդակցություն) և ծրագրային շերտ (հնարավորություն է ստեղծում փոխանակելու ծրագրային տվյալները պրոցեսից պրոցես)։ TCP/IP մոդելը և հարակից պրոտոկոլները մշակված են Internet Engineering Task Force (IETF) կողմից։
Սկզբնական հետազոտություն
Ինտերնետային պրոտոկոնլերի հավաքածույի հետազոտությունն ու մշակումը սկսվել է1960-ական թվականների վերջերին՝ Defense Advanced Research Projects Agency (DARPA) գործակալության կողմից ։
1969 թվականին ARPANET-ում իրականացվող աշխատանքից հետո DARPA-ն սկսեց աշխատել փոխանակման մի շարք այլ տեխնոլոգիաների վրա։
1972 թվականին Ռոբերտ Քանը միացավ DARPA ինֆորմացիոն պրոցեսինգի տեխնոլոգիաների գրասենյակին, որտեղ նա աշխատել է և՛ արբանյակային և վերգետնյա ռադիոալիքային ցանցերի վրա և գնահատում էր այդ երկու դաշտերում աշխատելու ունակության արժեքը։ 1973 թվականի գարնանը ARPANET-ի ցանցային կառավարման ծրագրի մշակող Վինտոն Սերֆը միացավ Խանին՝ աշխատելու բաց կառուցվածքով փոխկապակցման միջոցներ ստեղծելու համար՝ նպատակ ունենալով մշակելու ARPANET-ի հաջորդ սերնդի հաղորդակարգ։
1973 թվականի ամռանը Ռոբերտ Քանը և Սերֆը մշակել էին հիմնարար վերաձևակերպումներ, որտեղ ցանցային հաղորդակարգերի միջև տարբերությունը թաքցվում էր՝ օգտագործելով հասարակ համացանցային պրոտոկոլ, և ի տարբերություն ARPANET-ի, որտեղ ցանցն էր պատասխանատու հուսալիության համար, այստեղ կայաններն էին դառնում պատասխանատու։
Ցանցի նախագիծը ներառում էր այն հասկացությունը, որ այն պետք է մատուցի միայն ծայրային նոդերի միջև արդյունավետ հաղորդման և երթուղավորման հոսքերը, իսկ մյուս բոլոր կարևոր բաղադրիչները՝ ցանցի մի ծայրում՝ նոդերի վերջում։ Հասարակ դիզայն օգտագործելով հնարավոր եղավ գրեթե ցանկացած ցանց անկախ լոկալ հատկանիշներից միացնելու ARPANET-ին՝ այսպիսով լուծելով Խանի խնդիրը։
Ընդունված ասացվածք կա, որ Սերֆի և Քանի TCP/IP գործիքը կաշխատի «երկու թիթեղյա տարաներով և լարերով» (տարիներ հետո որպես կատակ ստեղծվեց և հաջողությամբ փորձարկվեց IP over Avian Carriers պրոտոկոլը։)
Համակարգիչը, որը կոչվում է երթուղիչ (անգ. router), օժտված է յուրաքանչյուր ցանցի ինտերֆեյսով։ Այն փաթեթները իրար միջև ուղղորդում է առաջ և հետ ։ Սկզբնապես երթուղիչը կոչվել է անցուղի (անգ. gateway), բայց անվանումը հետագայում փոխվել է այլ տեսակի անցուղիներ հետ չշփոթելու համար։
Առանձնահատկություններ
1973 թվականի մինչև 1974 թվականի Սերֆի ցանցային հետազոտություններ խումբը մշակեց այն գաղափարի մանրամասները, որը բերեց առաջին TCP բնութագրին ։ Տեխնիկական մեծ ազդեցություն դարձավ ցանցային աշխատանքը Xerox PARC-ում, որը թողարկեց PARC ունիվերսալ հավաքածու, որը ընդգրկում էր այդ ժամանակներում գոյություն ունեցող գրեթե բոլոր պրոտոկոլների հավաքածուն։
DARPA-ն այնուհետև պայմանագիր կնքեց BBN Technologies ընկերության, Stanford համալսարանի և College London համալսարանի հետ՝ տարբեր հարթակների վրա հաղորդակարգի կամայական տարբերակներ ստեղծելու համար։ Մշակվեցին 4 տարբերակներ. TCP v1, TCP v2, TCP v3 and IP v3, and TCP/IP v4. Վերջին տարբերակը դեռևս գործում է։
1975 թվականին Ստենֆորդի և Լոնդոնի համալսարանների միջև տեստավորվեց երկու ցանցերի մասնակցությամբ TCP/IP հաղորդակցությունը։ 1977 թվականին ԱՄՆ-ի, Միացյալ թագավարության և Նորվեգիայի քաղաքների միջև տեստավորվեց երեք ցանցերի մասնակցությամբ հաղորդակցությունը։ 1978-ից 1983 թվականների ընթացքում տարբեր հետազոտական կենտրոնների կողմից մշակվեցին տարբեր այլ TCP/IP նախատիպեր։ ARPANET-ի տեղափոխումը TCP/IP պաշտոնապես ավարտվեց 1983 թվականի հունվարի 1-ին, երբ նոր հաղորդակարգեր ակտիվացվեցին ։
Ինտեգրում
1982 թվականի մարտին ԱՄՆ պաշտպանության դեպարտամենտը TCP/IP հաղորդակարգը հայտարարեց ռազմական համակարգչային ցանցերի համար ստանդարտ ։
1985 թվականին առաջին Interop կոնֆերանսը կենտրոնացած էր TCP/IP հաղորդակարգի փոխօգտագործման սահմանները ընդլայնելու հարցի վրա։
IBM, AT&T և DEC ընկերությունները եղել են առաջին մեծ կազմակերպությունները, որոնք օգտագործել են TCP/IP, չնայած ներքին հաղորդակարգեր օգտագործելուն (SNA, XNS և այլն)։ 1984 թվականին IBM կորպորացիայում կատարվեց TCP/IP զարգացում։ Բերի Էփլմենի խումբը աշխատում էր այն ուղղությամբ, որ TCP/IP պրոդուկնտները գործեն IBM -ի տարբեր համակարգերի հետ։ Այդ ընթացքում ավելի փոքր ընկերություններ, ինչպիսին էին FTP Software-ը և Wollongong Group-ը, սկսեցին TCP/IP առաջարկել DOS և MS Windows օպերացիոն համակարգերի համար ։ Առաջին VM/CMS TCP/IP փաթեթը եկել է Վիսկոնսի համալսարանից ։
Այնուհետև այս TCP/IP փաթեթներից շատերը սկսեցին գրվել մի քանի շնորհաշատ ծրագրավորողների կողմից։ Օրինակ Ջոն Ռոմկին, ով աշխատում էր FTP Software ընկերությունում, MIT PC/IP փաթեթի հեղինակն էր ։
Նախագծման հիմնական սկզբունքները
Նախագծային սկզբնական փաստաթուղթը՝ RFC 1122, ընդգրկում էր նախագծային հիմնական նկարագրություններ շերտավորման միջոցով ։
Արտաքին հղումներ
Կատեգորիա:Ինտետնետային պրոտոկոլներ Կատեգորիա:Ինտերնետի պատմություն Կատեգորիա:Ցանցային ենթակառուցվածքներ
Դե-Ֆրիզ (գյուղ, Նադեժդինսկի շրջան)
Դե-Ֆրիզ (Де-Фриз), գյուղ Ռուսաստանի Պրիմորիեի երկրամասի Նադեժդինսկի շրջանի կազմում։
Ահալի վելայաթ
Ահալի վելայաթ (Ahal welaýaty), շրջան (վելայաթ) Թուրքմենստանի հարավային մասում ։
Ծանոթագրություններ
Կատեգորիա:Թուրքմենստանի վարչական բաժանում
Ռիվս շրջան (Տեխաս)
Ռիվս շրջան (Reeves County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 6.827 կմ² է, բնակչությունը՝ 13.137 մարդ (2000 թ. տվյալներով)։ Շրջկենտրոնն է Ռիվս բնակավայրը։ Կազմավորվել է 1883 թ.։
Կատեգորիա:Տեխասի շրջաններ
Ալեք Սթոք
Ալեք Վիլյամ Ալֆրեդ Սթոք (Alec William Alfred Stock, ), անգլիացի նախկին ֆուտբոլիստ և մարզիչ, ով հանդես է եկել անգլիական Տոտտենհեմ, Քուինս Պարկ Ռեյնջերս և Յովիլ Թաուն ակումբներում։
Արտաքին հղումներ
Կատեգորիա:Անգլիացի ֆուտբոլիստներ Կատեգորիա:Անգլիացի ֆուտբոլային մարզիչներ Կատեգորիա:Ֆուտբոլի հարձակվողներ Կատեգորիա:Տոտտենհեմ Հոտսպուրի ֆուտբոլիստներ Կատեգորիա:Ռոմա ՖԱ մարզիչներ Կատեգորիա:Ֆուտբոլային մարզիչներ այբբենական կարգով Կատեգորիա:Անգլիական ֆուտբոլի լիգայի խաղացողներ
Ժողովածու (1564)
Ձեռագրի անվանումը (1564), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1564 թվի տակ։ Ձեռագիրը գրվել է 1709 թվականին։ Ստացողը եղել է Մինաս Ջուղայեցին։ Գրված է թղթի վրա, որը ունի 16,7×11,1 չափս։ Ձեռագիրը կազմված է 340 թերթից։ Գրված է միասյուն նոտրգիրով։ Ունի կիսախորան լուսացազարդ մանրանկարներ; Կազմը` կաշվեպատ տախտակ դրոշմազարդ։ Հիշատակարաններ՝ ստացողի՝ 198բ ։
Ծանոթագրություններ
Կատեգորիա:Մատենադարանի ձեռագրեր
Պետրենկովո (գյուղ, Վալկիի շրջան)
Պետրենկովո (Петренкове), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1695 թվականին։
2001 թվականի տվյալներով Պետրենկովո գյուղում բնակվում էր 17 մարդ։ Բնակավայրը զբաղեցնում է 4,01 կմ² տարածք։ Բնակչության խտությունը կազմում էր 4240 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Վալկիի շրջանի բնակավայրեր Կատեգորիա:Ուկրաինայի գյուղեր Կատեգորիա:1695 թվականին հիմնադրված բնակավայրեր
Միչա Յոլ
Միչա Յոլ  (Мича-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Հարավային Կելտմա գետի աջ ափից 71 կմ հեռավորության վրա։ Գետի երկարությունը կազմում է 22 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Օղակ գործողություն
«Օղակ» գործողություն (հայտնի է նաև՝ «Կոլցո» գործողություն, «Կոլցո» օպերացիա անուններով, Операция Кольцо), Խորհրդային Հայաստանի, Խորհրդային Ադրբեջանի կազմում ընդգրկված Լեռնային Ղարաբաղի ինքնավար մարզի և Շահումյանի շրջանի, Գետաշենի ենթաշրջանի հայ ազգաբնակչության նկատմամբ իրականացված պատժիչ-ահաբեկչական գործողություններ, էթնիկ զտումներ, որն իրականացվել է ԽՍՀՄ զինված ուժերի բանակային ստորաբաժանումների, ԽՍՀՄ ներքին գործերի նախարարության ներքին զորքերի ստորաբաժանումների և Խորհրդային Ադրբեջանի նորաստեղծ Միլիցիայի հատուկ նշանակության ուժերի (ՕՄՈՆ) կողմից 1991 թվականի ապրիլից մինչև օգոստոս ամիսը            ։
1991 թվականի ապրիլի վերջին Խորհրդային Ադրբեջանի առաջին և վերջին նախագահ Այազ Մութալիբովը փաստացի պատերազմ է հայտարարում հայերի նկատմամբ , ինչից հետո սկսվում են հայկական բնակավայրերի դեմ հարձակումները            ։
Խորհրդաադրբեջանական ուժերի իրականացրած «Օղակ» գործողության հետևանքով ամբողջությամբ ավերվել և հայաթափվել են բազմաթիվ հայկական բնակավայրեր, սպանվել, գերեվարվել և խոշտանգումների ենթարկվել Խորհրդային Հայաստանի, Լեռնային Ղարաբաղի ինքնավար մարզի, Շահումյանի շրջանի և Գետաշենի ենթաշրջանի հարյուրավոր խաղաղ բնակիչներ, Խորհրդային Հայաստանի միլիցիայի տասնյակ ներկայացուցիչներ, բռնաբարվել են տասնյակ կանայք և աղջիկներ, իրենց բնակավայրերից հարկադրաբար տեղահան արվել հազարավոր հայեր           ։
Գետաշենի ենթաշրջանի հայաթափում
«Օղակ» գործողության ընթացքում 1991 թվականի ապրիլի 30-ից մինչև մայիսի 8-ը ԽՍՀՄ զինված ուժերի, ԽՍՀՄ ներքին գործերի նախարարության զորքերի և Խորհրդային Ադրբեջանի ՕՄՈՆ-ի ստորաբաժանումները ռազմական ավիացիայի ու զրահատեխնիկայի (տանկեր, զրահափոխադրիչներ) կիրառմամբ հարձակվել են Գետաշենի ենթաշրջանի Գետաշեն և Մարտունաշեն հայաբնակ գյուղերի վրա, մտել բնակավայրեր, կողոպտել, սպանել բնակիչներին, բռնաբարել կանանց և տեղահան արել բնակչությանը։ Հարձակման հետևանքով Գետաշեն և Մարտունաշեն գյուղերից տեղահան է արվել շուրջ 3500 հայ           ։
Շահումյանի շրջանի հայաթափում
1991 թվականի հուլիսի 6-ից մինչև օգոստոսի 19-ը տեղի է ունեցել Շահումյանի շրջանի Էրքեջ, Բուզլուխ, Մանաշիդ հայաբնակ գյուղերի վրա հարձակում, որն ուղեկցվել է բնակավայրերի ուղղությամբ հրթիռահրետանային կրակով։ Հարձակման հետևանքով սպանվել են բազմաթիվ խաղաղ բնակիչներ, կողոպտվել և ավերվել են բնակավայրերը, իսկ բնակչությունը տեղահանության է ենթարկվել   ։ Խորհրդաադրբեջանական ուժերը զարգացրել են իրենց հաջողությունները՝ առաջանալով շրջանի խորքը և հասնելով Վերինշեն գյուղի մատույցներ, որտեղ հանդիպել են հայերի դիմադրությանը  ։
Ոսկեպարի կոտորած
1991 թվականի մայիսի 5-ի լույս 6-ի գիշերը Խորհրդային Ադրբեջանի տարածքում տեղակայված խորհրդային զորքերի 4-րդ բանակի ստորաբաժանումները և ադրբեջանական ՕՄՈՆ-ը ուղղաթիռների, տանկերի և ծանր հրետանու օգտագործմամբ փակում են Խորհրդային Հայաստանի Նոյեմբերյանի շրջանի Ոսկեպար գյուղի մուտքերն ու մտնում գյուղ։ Գյուղ մտած խորհրդային բանակի ու ադրբեջանական ՕՄՈՆ-ի ստորաբաժանումները պայթեցնում են 1 ավտոմեքենա՝ սպանելով 2 և ծանր վիրավորելով 7 խաղաղ բնակիչ  ։
Իմանալով Ոսկեպարում տեղի ունեցածի մասին՝ Նոյեմբերյանի շրջանի ներքին գործերի բաժնի 20 միլիցիոներ և 3 քաղաքացիական ուղեկիցներ բնակիչների պաշտպանության համար փորձել են անտառի միջով գյուղ մտնել։ Նրանցից 11-ը դաժանաբար սպանվել են, իսկ մյուսները գերեվարվել ու տեղափոխվել են Ադրբեջանական ԽՍՀ-ում գտնվող Կիրովաբադ (Գանձակ) քաղաքի բանտ, որտեղ մահացել են ևս 3 հոգի։ Խորհրդային զորքերի ստորաբաժանումները գերեվարել են և ադրբեջանական ՕՄՈՆ-ին հանձնել նաև գյուղում գտնվող և բնակավայրը պաշտպանող 45 ոստիկանի, ովքեր նույնպես ադրբեջանական բանտում խոշտանգումների են ենթարկվել ։
Մայիսի 8-ին խորհրդային բանակի հրետակոծությունից զոհվել է նաև Ոսկեպար գյուղի 3 խաղաղ բնակիչ ։
Գործողության սխեման
Վաղ առավոտյան գյուղը շրջապատված էր ԽՍՀՄ ՆԳՆ կամ Խորհրդային բանակի ներքին զորքերի զինծառայողներով։ Դրանից հետո ադրբեջանական ՕՄՕՆ-ը մտել է բնակավայր և սկսել զենքի և զինյալների առկայության որոնումներ, ինչպես նաև ստուգել է բնակիչների անձնագրերը, ինչը ուղեկցվել է ծեծով, բռնությամբ և կողոպուտով ։ Երբեմն ՕՄՕՆ-ի սպաների հետ գյուղ էին մտնում քաղաքացիական անձինք՝ թալանի նպատակով։ Տեղի բնակիչներից պահանջվում էր ընդմիշտ հեռանալ գյուղից։ Որպես կանոն, գործողությունները կրկնվում էին երկու-երեք օրվա ընթացքում՝ մինչև բնակիչների վտարումը ։
Ծանոթագրություններ
Կատեգորիա:Արցախյան պատերազմի ռազմական գործողություններ Կատեգորիա:Արցախյան պատերազմ Կատեգորիա:1991 Ադրբեջանում Կատեգորիա:Էթնիկ զտումներ Կատեգորիա:Հայ-ադրբեջանական զինված ընդհարումներ Կատեգորիա:ԽՍՀՄ փլուզում Կատեգորիա:1991 ԽՍՀՄ-ում Կատեգորիա:Ռազմական հանցագործություններ Կատեգորիա:Ադրբեջանի ոստիկանություն Կատեգորիա:ԽՍՀՄ պատմություն Կատեգորիա:Հայկական ԽՍՀ պատմություն Կատեգորիա:Ադրբեջանական ԽՍՀ պատմություն Կատեգորիա:ԽՍՀՄ ազգային քաղաքականություն Կատեգորիա:ԽՍՀՄ ռազմական պատմություն
Օդային մարշալ (ֆիլմ)
«Օդային մարշալ», 2014 թվականին Ջաում Կոլետ-Սերայի կողմից ստեղծված ամերիկյան ֆիլմ ։ Ֆիլմի աստղերն են Լիամ Նիսոնը, Ջուլիան Մուրը, Միշելյ Դոքերին, Լյուպիտա Նիոնգոն և Սկոտ Մակնեյրին։ Ֆիլմը ստացել է բազմաթիվ դրական կարծիքներ քննադատների կողմից։
Սյուժե
Ֆիլմի ամբողջ ընթացքը տեղի է ունենում Նյու Յորքից Լոնդոն միջազգային ավիաուղու վրա։ Ինքնաթիռում, ինչպես պահանջվում է, գտնվում է ԱՄՆ-ի ռազմաօդային մարշալ Բիլ Մարկսը՝ մարդ, ով կյանքում ունի բազում խնդիրներ։ Ճամփորդության ընթացքում Մարկսը ստանում է մի շարք առեղծվածային տեքստային հաղորդագրություններ այն մասին, որ յուրաքանչյուր 20 րոպեն մեկ ինքնաթիռի վրա կմահանա մի մարդ, եթե երկրի կառավարությունը գաղտնի հաղորդագրություն ուղարկողի բանկային հաշվին չփոխանցի 150 մլն դոլար։ Բիլլ Մարկսը սկսում է հետաքննություն պարզելու համար անհայտ ահաբեկչին։
Առաջին սպանությունը կատարում է հենց ինքը՝ Մարկսը, կասկածելով իր գործընկերոջը՝ նույնպես ռազմաօդային մարշալ Ջեք Հեմմոնդին։ Գործընկերոջը սպանելով՝ նա հետազոտում է նրա բջջային հեռախոսը և հասկանում, որ նա անմեղ էր։ Եկող հաղորդագրությունների շարքը թարմանում է և ևս 20 րոպեից անսպասելիորեն մահանում է անձնակազմի հրամանատարը։ Կասկածի տակ է ընկնում ինքը՝ Մարկսը, ով քննում էր ուղևորներին՝ զենքով սպառնալով։ Մարշալին սկսում են չհավատալ անգամ իր ծառայության աշխատողները և նրա հետ խոսում են որպես ահաբեկչի։
20 րոպե անց հասնում է երրորդ մահը։ Մարշալը կասկածյալ ուղևորին հարցաքննելիս է լինում, երբ հանկարծակի ուղևորը մահանում է, և նրա մահվան ախտանիշները նույնն էին ինչ անձնակազմի հրամանատարինը՝ թունավորումը։ Մահացած ուղևորի մոտ գտնվում է հեռախոսը, որով իրական ահաբեկիչը Մարկսի հետ հաղորդակցվում էր։ Ուղևորների շրջանում սկսում է կասկածներ ատաջանալ։ Նրանք կարծում են որ Մարկսը առևանգել է ինքնաթիռը։ Բացի դրանից պարզվում է, որ բանկային հաշիվը, որին պետք էր փոխանցել գումարը, պատկանում էր Բիլ Մարկսին։ Մարկսին հաջողվում է ուղևորների խուճապը դադարեցնել՝ նրանց բացատրելով, թե ինչ է կատարվում։ Երբ Մարքսը փորձում էր կոտրել ահաբեկչի հեռախոսի ծածկագիրը, միանում է 30 րոպե տևողությամբ հետ հաշվարկ։ Մարքսը հասկանում է, որ ինքնաթիռում ռուբմ է տեղադրված և գտնում է այն իր սպանված գործընկերոջ ճամպրուկում։ Մարքսը որոշում է ռումբը տեղադրել ինքնաթիռի ետևի հատվածում և ծածկել այն ձեռքի տակ եղած փափուկ իրերով, որպեսզի նվազեցի պայթյունի հզորությունը։ Ինչպես նաև նա պահանջում է ինքնաթիռը իջեցնել մինչև 2500 մ բարձրության, որպեսզի ինքնաթիռի ներսի և դրսի ճնշումների միջև մեծ տարբերություն չլինի։
Նկարահանումներ
Ֆիլմի նկարահանումները սկսվել են 2012 թվականի նոյեմբերի 1-ին Նյու Յորքում  ։
Ծանոթագրություններ
Կատեգորիա:2014 ֆիլմեր Կատեգորիա:Անգլերեն ֆիլմեր Կատեգորիա:Universal Pictures ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Նյու Յորքում նկարահանված ֆիլմեր Կատեգորիա:Ֆիլմեր վրեժի մասին Կատեգորիա:Ամերիկյան ֆիլմեր Կատեգորիա:Բրիտանական ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ֆրանսիական ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում Կատեգորիա:Անգլերեն ֆրանսիական ֆիլմեր Կատեգորիա:StudioCanal ֆիլմեր Կատեգորիա:Ժաումե Կոլյետ-Սերրայի ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ֆիլմեր ահաբեկչության մասին Կատեգորիա:Ամերիկյան մարտաֆիլմեր Կատեգորիա:Ֆրանսիական թրիլեր ֆիլմեր Կատեգորիա:Բրիտանական թրիլեր ֆիլմեր Կատեգորիա:Բրիտանական մարտաֆիլմեր Կատեգորիա:Կանադական մարտաֆիլմեր
Հովհաննես Փիլիկյան
Հովհաննես Իսրայելի Փիլիկյան , հայ ռեժիսոր, թարգմանիչ, թատերագետ, բանաստեղծ։
Կենսագրություն
1963 թվականին ավարտել է Բեյրութի ամերիկյան համալսարանը, ապա հետևել Մյունխենի համալսարանի, Լոնդոնի դրամատիկական արվեստի թագավորական ակադեմիայի դասընթացներին։ Եվրիպիդեսի «Էլեկտրա» (1971, Գրինվիչի թատրոն) և այլ բեմադրություններով ճանաչվել որպես հունական դասական ողբերգության ինքնատիպ մեկնաբան։ Բեմադրել է նաև (Ռասինի «Ֆեդրա», Սոֆոկլեսի «Էդիպ արքա» (ՀՍՖՀ), Շեքսպիրի «Լիր արքա» (Իսլանդիա), Շիլլերի «Ավազակներ» (ԳՖՀ), Էսքիլեսի «Ագամեմնոն» և այլ (շուրջ 40) պիեսներ։ Զբաղվում է թատրոնի պատմության և տեսության, հայ մշակույթի հարցերով, կատարում թարգմանություններ։ Փիլիկյանի ջանքերով Անգլիայում (1981), Վենետիկում (1983) և Ֆրանսիայում (1983) անց է կացվել հայկական ֆիլմերի տասնօրյակ՝ նպաստելով հայ կինոյի միջազգային ճանաչմանը։ ՀԽՍՀ կուլտուրայի մինիստրության «Պետրոս Ադամյան» մրցանակ (1985)։
Կատեգորիա:Հայ ռեժիսորներ Կատեգորիա:Հայ թարգմանիչներ Կատեգորիա:Հայ թատերագետներ Կատեգորիա:Հայ բանաստեղծներ Կատեգորիա:Բեյրութի ամերիկյան համալսարանի շրջանավարտներ
(3887) Գերստներ
(3887) Գերստներ (Gerstner), աստերոիդ աստերոիդների հիմնական գոտում։ Հայտնաբերվել է 1985 թվականի օգոստոսի 22-ին Անտոնին Մրկոսի կողմից Կլետում ։
Միջին հեռավորությունը Արեգակից կազմում է 3,000941 ա. մ., առավելագույնը մոտենում է 2,6813 ա. մ. հեռավորության վրա և հեռանում 3,3205 ա. մ. ։ Արեգակի շուրջ մեկ ամբողջական պտույտ է կատարում 1898,82 երկրային օրվա ընթացքում, իր ուղեծրով շարժվելով միջինում 0,189591 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,92° անկյուն։
Արտաքին հղումներ
Կատեգորիա:1985 թվականին հայտնաբերված աստղագիտական մարմիններ Կատեգորիա:Անտոնին Մրկոսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աստերոիդների ցանկ (159601-159700)
Աստերոիդների ցանկ (159501-159600) * Աստերոիդների ցանկ * Աստերոիդների ցանկ (159701-159800)
|}
Յասնայա Պոլյանա (գյուղ, Կալաչինսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Օմսկի մարզի Կալաչինսկի շրջանի բնակավայրեր Կատեգորիա:1893 թվականին հիմնադրված բնակավայրեր
Արըհ
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Վոլյա-Կովելսկայա
Վոլյա-Կովելսկայա (Воля-Ковельська), գյուղ Ուկրաինայի Վոլինի մարզի Կովելի շրջանում։
2001 թվականի տվյալներով Վոլյա-Կովելսկայա գյուղում բնակվում էր 792 մարդ։ Բնակավայրը զբաղեցնում է 2493 կմ² տարածք։ Բնակչության խտությունը կազմում էր 317,69 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Կովելի շրջանի բնակավայրեր Կատեգորիա:Ուկրաինայի գյուղեր Կատեգորիա:1551 թվականին հիմնադրված բնակավայրեր
Ազգային քրիստոնեական կուսակցություն
Ազգային քրիստոնեական կուսակցություն, նաև հայտնի՝ որպես Զարթոնք ազգային քրիստոնեական կուսակցություն՝ պահպանողական քաղաքական կուսակցություն Հայաստանում ։
Պատմություն
Կուսակցությունը հիմնադրվել է 2021 թվականի ապրիլի 29-ին՝ Հայաստանում 2020-2021 թվականներին տեղի ունեցած բողոքի ակցիաների ժամանակ և ղեկավարվում է Արա Զոհրաբյանի կողմից ։ Կուսակցությունը չունի ներկայացուցչություն Ազգային ժողովում և ներկայումս հանդես է գալիս որպես արտախորհրդարանական ուժ ։ Կուսակցությունը մասնակցել է 2021 թվականի Հայաստանի խորհրդարանական ընտրություններին, սակայն չի հաղթահարել շեմը։
Արտաքին հղումներ
Կատեգորիա:Հայաստանի կուսակցություններ
Մոռացված զինվորը
«Մոռացված զինվորը» (Le Soldat oublié), գիրք Երկրորդ համաշխարհային պատերազմի մասին, որն առաջին անգամ հրատարակվել է 1967 թվականին Գի Զայեր (Guy Sajer, ազգանունը կարդացվում է գերմաներենի օրինակով) ստորագրությամբ։ Հետագայում նկարիչ Գի Մումինուն բացահայտել է, որ գրքի հեղինակն ինքն է։
Բովանդակություն
Գիրքն ինքնակենսագրական պատում է գերմանացի զինվորի անունից, որը կռվում է Արևելյան ռազմաճակատում, այսինքն՝ Խորհրդային Միության դեմ, ապա գերմանացիների նահանջի ճամանակ Լեհաստանում։ Գրքի հերոսը պատանի Էլզասն է, որին 1942 թվականին 16 տարեկանում զորակոչել են գերմանական բանակ։ Սովորելուց հետո նա ընկնում է նախ տրանսպորտային զորամաս, ապա «Մեծ Գերմանիա» էլիտային դիվիզիա։ Գրքի պատումն ավարտվում է 1945 թվականին, երբ այն զորամասը, որի շարքերում ծառայում է հերոսը, հանձնվում է դաշնակիցների զորքերին, և հերոսը ենթարկվում է հետաքննության այն հարցով, թե արդյոք նրան պետք է համարել գերմանացի զինվոր, թե ֆրանսիացի-կոլաբորացիոնիստ։
Գի Զայերն առանց գունազարդումներ նկարագրել է պատերազմական առօրյան, պատերազմի անողոքությունն ու անիմաստությունը։ Բազմիցս ներկայացվում են գերեվարված զինվորների ու պարտիզանների նկատմամբ ցուցաբերված անհիմն դաժանության դեպքեր, սակայն դրանք արդարացվում են հակառակորդի նույնպիսի դաժանություններով։ Հեղինակը չի թաքցնում նաև գերմանացի զինվորների կատարած հանցագործությունները խաղաղ բնակչության նկատմամբ՝ պատմելով թալանի, բռնաբարությունների ու սպանությունների մասին։
Արժանահավատություն
Պատմաբանները կասկած են արտահայտել Զայերի գրքի արժանահավատության վերաբերյալ, մասնավորապես նշելով զորամասերի անվանումների սխալ լինելը, սպաների անունների չհամընկնելը վերմախտի արխիվների տվյալների հետ, սյուժետային որոշ անհամաձայնեցվածություններ (մասնավորապես՝ Edwin L. Kennedy, Jr., «The Forgotten Soldier: Fiction or Fact?» // Army History, no. 22 (Spring 1992): 23-25)։ Այդպիսի վերանայման կողմակիցների տեսնակյունից՝ Զայերի գիրքը պետք է համարել ոչ այնքան հուշագրություն, որքան իրական նախատիպերով պատմավեպ։ Ըստ այլ մասնագետների, մասնավորապես՝ պատմաբան Դուգլաս Նեշի, գրքում պարունակվող սխալները բոլորովին ոչ սկզբունքային են, իսկ մի շարք դեպքերում՝ ընդհանրապես տեղ չունեն (այսպես, Նեշը նշում է, որ բոլոր վեճերն այն մասին, թե ինչպես է կոչվել Զայերի զորամասը, և գոյություն է ունեցել արդյոք իրականում այդպիսի համարով զորաբաժանում, առաջանում են գերմանական, ֆրանսիական ու անգլիական ռազմական տերմինաբանությունների անհամապատասխանությունների պատճառով)։
Ժողովրդականություն
Ըստ Դուգլաս Նեշի՝ «Մոռացված զինվորը» երկար ժամանակի ընթացքում ընդգրկված է եղել ԱՄՆ բանակային զորաբաժանումների և ծովային հետևակի զորաբաժանումների ընթերցանության առաջարկվող ցանկերում։ Զինվորականներն ու պատմաբանները հաճախ այն ներկայացրել են որպես հետևակ-զինվորի կողմից մարտերի նկարագրության վառ օրինակ։ «Մոռացված զինվորով» զինվորական ընթերցողների երկու սերունդներ ուսումնասիրել են ռազմական գործողությունների իրականությունը, առաջին հերթին՝ նրա մարդկային չափումով. ինչպես է պատերազմն ազդում մարդու վրա ֆիզիկական, հոգեբանական ու մտավոր տեսանկյուններից» ։
Գի Զայերն իր գրքի մասին
Եթե ես որոշել եմ հրատարակել իմ գիրքը կեղծանունով, ապա միայն նրա համար, որ չխառնեմ իմ երկու երրորդությունները։ Բայց ինչ-որ սուտ լրագրողներ շտապեցին կապ գտնել դրանց միջև։ Այժմ արդեն ամբողջ աշխարհը գիտի, որ դա ես եմ, բայց այդ ժամանակ ես զայրացած էի։ Սա իմ պատմությունն է, մի մարդու պատմություն, որն ստիպված է եղել անել այն, ինչը նա բոլորովին չի ցանկացել։ Երբ Էլզասը, որտեղ ես ապրում է, բռնակցվեց Գերմանիային, ես 13 տարեկան է։ Ստրասբուրգի երիտասարդական ճամբարից ես տեղափոխվեցի նույնպիսի ճամբար Քելում՝ Գերմանիայում։ Ռազմականացված, բայց չզինված «Աշխատանքային պարհակ» կազմակերպությունում ծառայելն այնքան էլ պատվաբեր չէր։ Ես երազում էի դառնալ իսկական զինվոր՝ ոչինչ չիմանալով պատերազմի մասին։ Լիովին բնական է, որ ես հայտնվեցի վերմախտում։ Եվ ի՞նչ էիք դուք ուզում ինձնից։ Որ ես դառնամ դասալիք ու գնդակահարվե՞մ։ Պատերազմից բացի, որը, իհարկե, իսկական վայրագություն է, ինձ մոտ մնացել են նաև լավ հիշողություններ այդ ժամանակներից։ Պատերազմի ժամանակ ես չէի հասկանում, թե ինչ է տեղի ունենում։ Այո, ցեխի մեջ քարշ գալը, չքնելն ու վախենալը սարսափելի էր։ Իսկ պատերազմից հետո իմացա ու հասկացա շատ բան, բայց դրանից առաջ ես չունեի ոչ մի բարոյական խնդիր, որովհետև ես չէի հասկանում, թե ինչ է կատարվում։ Բայց ես նաև ոչնչի համար չեմ զղջում, ես գոհ եմ նրանից, որ ես այդ ամենն իմացել եմ, ինչքան էլ դա դաժան լինի։ Ես տեսել եմ ռուսների, որոնք իրենց պահում էին հրեշների նման, ես եղել եմ Արևելյան ռազմաճակատում և վերապրել ամենամեծ վախն իմ կյանքում։ Բայց ոչ վաղ անցյալում ես մի քանի անգամ եղել եմ Ռուսաստանում, և ես ոչ մեկի նկատմամբ ոխ չեմ պահում։ Բայց «Մոռացված զինվորի» հրատարակումից հետո ինձ տվել են ֆաշիստի պիտակ։ Եթե ինչ-որ մեկն ուզում է հավատալ դրան, դա իրենց խնդիրներն են, նման բաներն ինձ վաղուց չեն անհանգստացնում։ «Մոռացված զինվորը» կրել է բազմաթիվ վերահրատարակումներ, հիանալի եկամուտ բերել հրատարակիչ Լաֆոնին և ինձ տվել միջոցներ տարիների կյանքի համար։ Եվ այսօր այն բեսթսելլեր է մի քանի լեզուներով։ Իսկ որոշ ժամանակ առաջ ես բանակցություններ եմ վարել Պաուլ Վերհուվենի հետ հնարավոր էկրանավորման վերաբերյալ ։
Արտաքին հղումներ
Կատեգորիա:Գրքեր Երկրորդ համաշխարհային պատերազմի մասին Կատեգորիա:Ինքնակենսագրություններ
Դանդալո
Դանդալո (დანდალო), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 347 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Քեդայի շրջան Կատեգորիա:Աջարիայի բնակավայրեր